**Cenu aptauja**

**EPALE tiešsaistes semināra par dizaina domāšanu pieaugušo izglītībā vadīšana**

**Tehniskā specifikācija**

Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” veic aptauju, lai iegūtu cenu piedāvājumus par EPALE – Eiropas pieaugušo izglītības elektroniskajai platformas tiešsaistes semināra vadīšanu.

1. **Pasūtītājs:** Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” (Eiropas Komisijas Granta līgums Nr. 2018-2221/001-001, (projekta Nr. 604377-EPP-1-2018-1-LV-EPPKA 2-EPALE NSS)) (turpmāk – Projekts) Vaļņu iela 2, Rīga, LV-1050, Latvija.
2. **Kontaktpersona:** Projekta vadītāja Sanda Roze, tālr. 67047959, e-pasts: sanda.roze@izm.gov.lv.

**Cenu aptaujas priekšmets:** Projekta mērķu realizācijai nepieciešams noorganizēt semināru, kura uzdevums ir izveidot jaunu, kvalitatīvu saturu un piesaistīt jaunus platformas lietotājus Eiropas pieaugušo izglītības elektroniskajai platformas EPALE Latvijas nacionālajā sadaļā.

1. **Tehniskā specifikācija:**
	1. Pasūtītājs pasūta un Izpildītājs apņemas sniegt šādu pakalpojumu (turpmāk – Pakalpojums):
		1. sagatavot un novadīt 1 (vienu) tiešsaistes semināru par dizaina domāšanu pieaugušo izglītībā, saskaņojot semināra saturu ar Pasūtītāju;
		2. Semināra kopējais ilgums ir vismaz 3,5 stundas (210 minūtes) ar vismaz vienas stundas (60 minūšu) teorētisko daļu, kas tiek ierakstīta projekta EPALE vajadzībām un ievietota projekta Youtube kanālā;
		3. Seminārā tiek izmantots praktisks grupu/pāru darbs un interaktīvas metodes;
		4. Izpildītājs sagatavo un semināra laikā izmanto *PowerPoint* prezentāciju;
		5. Izpildītājam ir tēmai atbilstoša augstākā izglītība;
		6. Izpildītājs pēdējā gada laikā ir vadījis seminārus un/vai lekcijas par semināra tēmu un var sniegt praktiskus ieteikumus no savas pieredzes;
		7. Izpildītājs sniedz atbildes uz iespējamiem dalībnieku jautājumiem.
2. **Plānotā līguma summa:** **EUR 500,00** (pieci simti simti *euro* 00 centi**)** par vienu semināru. Norādītajā līgumcenā ir ietvertas visas ar Pakalpojuma sniegšanu saistītās izmaksas, tai skaitā visi nodokļi un nodevas.
3. **Pakalpojuma izpildes vieta un laiks**: Tiešsaistes seminārs notiek Zoom platformā, bet tas tiek vadīts klātienē no Izglītības un zinātnes ministrijas (Vaļņu ielā 2, Rīga).
4. **Piedāvājuma iesniegšanas kārtība:** Piesakoties iepirkumam, pretendenti nosūta uz e-pastu sanda.roze@izm.gov.lv savu cenas piedāvājumu saskaņā ar Tehnisko specifikāciju.
5. **Piedāvājuma iesniegšanas termiņš**: četru darba dienu laikā, kopš saņemts uzaicinājums piedalīties cenu aptaujā.
6. **Piedāvājuma vērtēšanas kritērijs**: atbilstība Pasūtītāja prasībām un zemākā cena EUR.